Rune Dahl (skihopper)

Rune Dahl (født 1951) er en norsk tidligere skihopper fra Trondheim.VG: Oppdaget takket være egen bil! (s. 23, 7. mars 1973) Han representerte SK Freidig.Nils Berg: Sør-Trøndelag Skikrets 1904-1974 - 70 års jubileumsberetning. Sør-Trøndelag Skikrets, Trondheim 1974 (s. 232, digitalisert av Internet Archive)

Ifølge VG var Dahls inntreden på hopplandslaget noe spesiell. Han tilbød seg å kjøre B-landslagshopperen Kjell Bruheim fra Trondheim til ei landslagssamling på Savalen i november 1972, mot at han fikk være med og trene med landslaget. Det ble godtatt, og prestasjonene hans på samlinga og i senere mønstringsrenn var så gode at han ble tatt ut til å representere Norge i internasjonale renn. Han ble nummer 9 og 11 i normal- og stor bakke i Bakuriani i Sovjetunionen i januar 1973, og deltok også i Svenska Skidspelen i Falun samme år.Adam Kwieciński: Rune Dahl  (hoppresultater, besøkt 19. juni 2017) Han var på laget til VM i skiflyging i Oberstdorf 1973, men etter treningshopping ble han i utgangspunktet ikke tatt ut blant de fire nordmennene som fikk delta i konkurransen.VG: Feil mann på laget? (s. 28, 10. mars 1973) Da Lars Grini måtte melde avbud på grunn av en tåskade, fikk imidlertid Rune Dahl delta likevel. Han ble nummer 22 i konkurransen.Rogalands Avis: Hans-Georg Aschenbach verdensmester (s. 11, 12. mars 1973, digitalisert av Nasjonalbiblioteket) Under NM stor bakke 1973 ble Dahl nummer 5.Sør-Trøndelag Skikrets 1904-1974 (s. 224)

Referanser

Kategori:Norske skihoppere
Kategori:Personer fra Trondheim kommune
Kategori:Fødsler i 1951